als_Latn dik_Latn sag_Latn
Top Fest 10, AMC jep Çmimin e Internetit me votim online06-10-2013
Edicioni i 10-të i Top Fest, me mbështetjen e AMC, mban emrin e Samanta Karavellës, e cila u përzgjodh me një numri të madh artistësh të rinj. Në kuadër të mbështetjes, jo vetëm si sponsor i përgjithshëm i Top Fest 10, por edhe si mbështetëse e përhershme e artit dhe artistëve të rinj, AMC ka dhënë “Çmimin e Internetit”.
Marsela Çibukaj rezultoi këngëtarja me e votuar në internet, e cila u shpreh e lumtur që u përzgjodh nga publiku në internet, si një formë e re dhe transparente përzgjedhjeje. “Mendoni për një çast si do të ishte bota juaj pa internetin?! E pra, sot bota nuk mund të kuptohet pa internetin dhe teknologjinë. Ato janë të pranishme edhe në muzikë. Teknologjia lehtëson çdo fazë të procesit krijues. Falë teknologjisë kemi arritur shumë! Si një nga vajzat dhe djemtë që punojnë çdo ditë në një kompani avangarde të teknologjisë si AMC, ku ofrojmë për ju internetin më të shpejtë 3G dhe rrjetin më të mirë, jam e lumtur të jap sot çmimin e internetit. Urime dhe suksese të metejshme në rrugën e muzikës!”,- tha përfaqësuesja e AMC, Drilona Xhelaj, në çastin e dorëzimit të çmimit.
Samanta Karavella u shpall fituesja e "Top Fest 10" me këngën e saj "Loti i fundit". Mes emocionesh, Samanta falenderoi bashkëpunëtorët e këngës së saj, si dhe ata që e votuan në këtë mbrëmje spektakolare, të festivalit më të madh të muzikës moderne shqiptare. "Jam shumë e emocionuar, nuk e prisja që ta fitoja unë", ishin fjalët e para të artistes, pas marrjes se çmimit, që u prezantua nga fituesja "Top Fest 9", Elhaida Dani.
Në mbrëmjen finale të edicionit të 10-të të "Top Fest," u ngjitën në skenën gjigante të Pallatit të Kongreseve, artistë nga mbarë trevat shqiptare, të cilët performuan live në kategori të ndryshme. Fituesja e madhe u përzgjodh me votat e jurisë së festivalit, bashkuar me votat që publiku dha pas një televotimi të hapur në minutat e fundit të finales.
als_Latn als_Latn als_Latn als_Latn als_Latn